# A purple and orange text  AI-generated content may be incorrect.Hwylusydd Camau Creadigol

## Disgrifiad o’r Rôl

|  |  |  |
| --- | --- | --- |
| Graddfa gyflog: |  | B |
| Cyfeirnod: |  | CSE |
| Tîm: |  | Datblygu’r Celfyddydau |
| Yn adrodd i: |  | Rheolwr Portffolio |
| Yn rheoli: |  | D/B |
| Lleoliad: |  | Hyblyg - gellir gweithio o unrhyw un o swyddfeydd Cyngor Celfyddydau Cymru |
| Teithio: |  | Achlysurol |

### Cyngor Celfyddydau Cymru

Elusen annibynnol a sefydlwyd trwy Siarter Frenhinol ym 1994 yw Cyngor Celfyddydau Cymru. Ni yw’r corff cyhoeddus cenedlaethol sy’n ariannu ac yn datblygu’r celfyddydau yng Nghymru.

Ein gweledigaeth yw creu Cymru greadigol lle mae’r celfyddydau wrth galon bywyd a llesiant y genedl, gan wneud ein gwlad yn lle cyffrous a bywiog i fyw, gweithio ac ymweld â hi.

Mae llwyddiant ein gweledigaeth yn dibynnu ar ddychymyg a chreadigrwydd ein hartistiaid, ansawdd eu gwaith a’r ymdrechion a wneir i estyn allan ac ysbrydoli cynulleidfaoedd. Rydyn ni’n gweithio i greu amgylchedd lle gall artistiaid uchelgeisiol a mentrus dyfu a llewyrchu, a lle gall cynifer o bobl â phosibl fwynhau’r celfyddydau a chymryd rhan ynddynt.

### Ein gwerthoedd

Fel corff cyhoeddus, mae disgwyl i ni gynnal y safonau uchaf o ran atebolrwydd a bod yn agored. Rydyn ni’n gwerthfawrogi creadigrwydd ac arloesi hefyd. Mae ein staff yn aml yn cydweithio mewn grwpiau a thimau i gyflawni ein rhaglenni gwaith. Rydyn ni’n rhoi pwyslais arbennig ar ddulliau hyblyg a chydweithredol o weithio, ac yn cynorthwyo ein staff i feithrin a datblygu’r sgiliau yma.

### Am y rôl yma

Mae’r Hwylusydd Camau Creadigol yn chwarae rhan hanfodol wrth gynorthwyo cyflawniad rhaglen gyllid Camau Creadigol, gan weithredu fel dolen allweddol rhwng yr ymgeiswyr, Mentoriaid Camau Creadigol, Rheolwyr Portffolio, Swyddogion Datblygu a Chydlynydd y Tîm. Mae’r swydd hon yn hanfodol wrth sicrhau gweithrediad gweinyddol didrafferth y rhaglen Camau Creadigol, a hwyluso ei ymgyrch i gynyddu amrywiaeth yn sector celfyddydau Cymru.

Nod y gronfa Camau Creadigol yw cynorthwyo artistiaid unigol a sefydliadau sydd wedi wynebu rhwystrau i gyrchu ein cyllid. Nod benodol y gronfa yw gwasanaethu pobl y mwyafrif byd-eang, diwylliannol amrywiol, anabl a niwroamrywiol, a’u cynorthwyo gyda’u datblygiad proffesiynol, busnes a sefydliadol.

### Prif gyfrifoldebau:

Gweinyddu’r Rhaglen:

- Gweithredu fel y pwynt cyswllt cyntaf i Fentoriaid ac ymgeiswyr Camau Creadigol, gan gynnwys monitro blwch post pwrpasol Camau Creadigol

- Rheoli a chynnal y system dyrannu Mentoriaid

- Tracio a phrosesu cofnodion gwaith Mentoriaid a cheisiadau am daliadau

- Cysylltu â’r Swyddog Cymorth Mynediad mewn perthynas â cheisiadau am gymorth mynediad

- Helpu i drefnu a chydlynu cyfarfodydd dyfarnu Camau Creadigol

- Aseinio Swyddogion Datblygu i gyfarfodydd dyfarnu a chydgysylltu â Chydlynydd y Tîm er mwyn paratoi/anfon dogfennau’r cyfarfodydd yn brydlon

Cymorth i Fentoriaid:

- Cydlynu aseiniadau Mentoriaid a chadw cronfeydd data o gysylltiadau perthnasol

- Tracio oriau a chapasiti Mentoriaid

- Casglu a threfnu adborth Mentoriaid ac adroddiadau ar gynnydd

- Helpu i weinyddu cyflwyniad a hyfforddiant Mentoriaid

- Cynnal cysylltiadau rheolaidd â Mentoriaid o ran diweddariadau i’r rhaglen

Rheoli perthnasau (gan gynnwys cynorthwyo ymgeiswyr):

- Sicrhau gwasanaethau cwsmeriaid o safon uchel wrth ddelio â’r cyhoedd

- Ymateb i ymholiadau cychwynnol am y rhaglen Camau Creadigol

- Cynghori ar gymhwyster a thrafod gofynion rhaglenni o ran ceisiadau

- Cyfeirio ymgeiswyr at Swyddogion Datblygu priodol

- Tracio adborth ymgeiswyr a gweithredu arno

- Cadw cofnodion am ofynion ymgeiswyr o ran mynediad

Cymorth i Raglenni:

- Helpu i gadw dogfennaeth a chanllawiau rhaglenni

- Helpu i gydlynu cysylltiadau mewnol ac allanol y rhaglen

- Helpu i baratoi adroddiadau ar gynnydd a deilliannau’r rhaglen

- Cynorthwyo gweithrediad gwelliannau i’r rhaglen

- Mynychu cyfarfodydd dyfarnu

Datblygiad Proffesiynol Parhaus:

Ymgysylltu’n weithredol â Swyddogion Datblygu ar faterion mentoriaeth

- Meithrin gwybodaeth am fathau o gelfyddyd a sectorau

- Datblygu dealltwriaeth am bolisi a strategaeth o fewn sector y celfyddydau

- Datblygu gwybodaeth am fonitro ac asesu ansawdd

- Meithrin arbenigedd mewn prosesau ariannu

- Rhwydweithio’n weithredol o fewn sector y celfyddydau

Cydymffurfiaeth gorfforaethol - cydymffurfio â’r polisïau hynny sy’n amddiffyn Cyngor y Celfyddydau a’i staff yn erbyn datguddiad posibl i risgiau a digwyddiadau y mae angen eu cofnodi. Mae’r rhain yn cynnwys Atal Twyll, y Rheoliadau Cyffredinol ar Ddiogelu Data, Safonau’r Gymraeg, Llesiant Cenedlaethau’r Dyfodol a Seiberddiogelwch/defnydd o TGCh. (Diffinnir cyfrifoldebau staff ym mholisïau perthnasol Cyngor Celfyddydau Cymru.)

Dyletswyddau ychwanegol – unrhyw ddyletswyddau rhesymol sy’n gyson â’r uchod.

### Gwybodaeth, profiad a nodweddion

Rydyn ni am ddenu pobl sydd â diddordeb yn y celfyddydau, ymrwymiad i egwyddorion gwasanaeth cyhoeddus agored ac atebol, a’r ddawn i weithio gydag amrywiaeth eang o gwsmeriaid i’n sefydliad. Rydyn ni’n credu mewn gosod y safonau uchaf posibl ym mhob agwedd ar ein gwaith. Mae pob aelod o staff felly’n gennad i’r cwmni ac rydyn ni’n disgwyl i bawb barchu a chynnal ein henw da.

Rydyn ni’n anelu at fod yn sefydliad arloesol a blaengar. Rydyn ni am i’n staff gydweithio â’i gilydd er mwyn sicrhau ein bod ni’n effeithlon, yn effeithiol ac yn ddefnyddiol.

Rydyn ni’n ei chymryd hi’n ganiataol y bydd ein staff yn hyfedr wrth reoli gweinyddiaeth pob dydd ac y byddant wedi datblygu sgiliau trefnu da. Felly mae diddordeb arbennig gennym mewn staff â’r gallu i weithio mewn ffordd ddychmygus a hyblyg i daclo’r sialensiau a fydd yn eu hwynebu - staff sydd â’r fenter a’r egni i lewyrchu mewn amgylchedd gwaith prysur ac sy’n cael boddhad o gyflawni targedau uchelgeisiol ac ymestynnol.

Yn ogystal, mae’r rôl yma’n gofyn am y wybodaeth, y profiad a’r nodweddion penodol canlynol. Caiff yr ymgeiswyr eu hasesu yn erbyn y meini prawf hanfodol a dymunol isod:

|  |  |  |
| --- | --- | --- |
|  | **Hanfodol** | **Dymunol** |
| **Gwybodaeth** | * Dealltwriaeth am faterion ac egwyddorion cydraddoldeb, amrywiaeth a chynhwysiant.
 | * Gwybodaeth am sector celfyddydau Cymru
* Dealltwriaeth am faterion rheoli grantiau
* Gwybodaeth am ofynion a chymorth mynediad
 |
| **Sgiliau** | * Sgiliau gwaith tîm, cyfathrebu a rhyngbersonol da
* Sgiliau TG hyfedr (gan gynnwys Microsoft Office ac Excel)
* Sgiliau gweinyddu a threfnu medrus
* Y gallu i weithio o’ch menter eich hun ac i weithio’n effeithiol o dan bwysau
 |  |
| **Cymwysterau/Profiad** | * Profiad byw o ran: Y mwyafrif byd-eang / Amrywiaeth Diwylliannol / Niwroamrywiaeth / Anabledd
* Profiad o gynorthwyo cymunedau amrywiol
* Profiad o ddarparu gwasanaethau cwsmeriaid
 | * Profiad yn sector y celfyddydau
 |
| **Nodweddion** | * Angerddol ynghylch y celfyddydau
* Ymrwymiad i ddatblygiad proffesiynol parhaus
 |  |
| **Y Gymraeg** |  | * Rhugl yn y Gymraeg (ysgrifenedig a llafar)
 |